༄༅། །བླ་མའི་རྣལ་འབྱོར་དང་ཡི་དམ་བསྒོམ་བཟླས་སོགས་
བཞུགས་སོ། །
ཨོཾ་ཤཱུ་
༄༅། །ཟབ་ལམ་བླ་མའི་རྣལ་འབྱོར་གྱི་མན་ངག་ཉུང་ངུ་བཞུགས་སོ། །
༄༅། །སྲིད་དང་ཞི་བའི་བདེ་ལེགས་མཐའ་དག་ནི། །གུས་པས་བཏུང་ན་ངེས་པར་སྩོལ་
ནུས་པ། །མཚུངས་མེད་བླ་མ་རྗེ་ལ་གུས་བཏུད་ནས། །གང་ལ་གསོལ་བ་གདབ་ཚུལ་བརྗོད་པར་
བྱ། །འདིར་བླ་མའི་རྣལ་འབྱོར་ལ་བརྩོན་པའི་སྒྲུབ་པ་པོས་དུས་ནར་མའམ་སྐབས་སུ་བབ་པའི་
ཚེ། བླ་མ་སངས་རྒྱས་སུ་ངེས་པར་བལྟ་བའི་མོས་གུས་ཀྱི་ཤུགས་ཆེན་པོས་གསོལ་བ་གདབ་པ་ལ་
ཡུལ་བསྐྱེད་པ། དགོངས་པ་བསྐུལ་བ། དབང་བླང་བ་བཅས་དོན་ཚན་གསུམ་གྱི་དང་པོ་ནི།
ནྱཱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། །ཆོས་དབྱིངས་གདོད་ནས་དག་པའི་ངང་ཚུལ་ལས། །ཆོས་
ཅན་ཅིར་སྣང་འགག་མེད་རང་གི་དངོས། །ལྷག་པའི་ལྷར་ཤར་འཁོར་ལོ་སྡོམ་པ་ནི། །ཞལ་གཅིག་
ཕྱག་གཉིས་རྡོར་དྲིལ་བསྣོལ་སྟབས་འཛིན། །ཀུན་ནས་ལོངས་སྤྱོད་ཡོངས་སུ་རྫོགས་པའི་རྒྱན།
སྒེག་པ་ལ་སོགས་གར་གྱི་ཉམས་དགུར་ལྡན། །པད་ཉི་འཇིགས་དུས་གདན་ལ་གཡས་བརྐྱང་
གིས། །བཞུགས་པའི་སྤྱི་བོར་སེང་ཁྲི་པད་ཟླའི་སྟེང་། །རྩ་བའི་བླ་མ་རྡོ་རྗེ་འཆང་དབང་པོ། །ཡེ་
ཤེས་མཁའ་འགྲོ་ཉིད་ལ་དགྱེས་རོལ་བ། །དུས་གསུམ་རྒྱལ་བ་རྒྱ་མཚོའི་འདུས་གཟུགས་སུ། །རྡོ་
རྗེ་སློབ་མའི་རྒྱུད་སྦྱོང་ཕྲིན་ལས་ཀྱི། །སྒོ་ནས་ངེས་ཤེས་གསལ་བར་འཇུག་པའི་སྐུ། །བྱིན་རླབས་
ཚད་མེད་གཟི་བྱིན་འབར་བ་ཅན། །དད་པའི་ཡིད་མཁར་འགོག་མེད་བཞུགས་པར་གྱུར། །
གཉིས་པ་ནི། རྗེ་བཙུན་དཔལ་ལྡན་གྱི་བླ་མ། །རབ་འབྱམས་སངས་རྒྱས་ཀྱི་ངོ་བོ། །མི་ཟད་
ཐུགས་རྗེའི་གཏེར་ཅན། །འདྲེན་པ་མཉམ་མེད་ལ་གསོལ་བ་འདེབས་སོ། །རྨུ་རྒོད་སྙིགས་དུས་
ཀྱི་འགྲོ་བ། །ཐབས་མཁས་ཕྲིན་ལས་ཀྱིས་འདུལ་ཞིང་། །མཐོང་ཐོས་བདེ་བར་སྦྱོར་བའི། །འདྲེལ་
640

བླ་མའི་རྣལ་འབྱོར་དང་ཡི་དམ་བསྒོམ་བཟླས།
ཚད་དོན་ལྡན་ལ་གསོལ་བ་འདེབས་སོ། །བཅུ་གཉིས་གཟི་བྱིན་དུ་འབར་བས། །བཅུ་དྲུག་བདེ་
ཆེན་དུ་རྒྱས་པ། །ལྷན་སྐྱེས་སྡོམ་པ་ཡི་སྐུ་ཅན། །ཁ་སྦྱོར་ལོངས་སྐུ་ལ་གསོལ་བ་འདེབས་སོ། །
དངོས་ཀུན་ལྷ་སྔགས་ཀྱི་རོལ་པས། །ཀུན་རྫོབ་ཟག་མེད་དུ་བཅིངས་པ། །ཆོས་དབྱིངས་རྣམ་དག་
གི་ཐུགས་ཅན། །འཁྲུལ་པ་གཏན་ཟད་ལ་གསོལ་བ་འདེབས་སོ། །གནས་སྐབས་བཞི་པོ་ཡི་བག་
ཆགས། །འཁོར་ལོ་བཞི་དབུས་སུ་སྦྱངས་ནས། །ཆར་ཡང་སྐུ་བཞི་རུ་སྨིན་པ། །འགྱུར་མེད་དམ་པ་
ལ་གསོལ་བ་འདེབས་སོ། །ཆོས་བརྒྱད་རླུང་ལ་བསྐུར་བས། །གཡོ་ཟོལ་ངོ་ལྐོག་དང་བྲལ་བ། །དམ་
པའི་རྣམ་ཐར་ལ་གནས་པའི། །བསླུ་མེད་ཡོངས་འཛིན་ལ་གསོལ་བ་འདེབས་སོ། །བྱིས་རྣམས་
བཟང་པོ་རུ་ལྟ་བའི། །ཚུལ་འཆོས་ཆུ་སྐྱར་གྱི་བརྟུལ་ཞུགས། །བསྐལ་མང་སྔོན་རོལ་ནས་སྤངས་
པའི། །མ་བཅོས་ལྷུག་པ་ལ་གསོལ་བ་འདེབས་སོ། །རྟག་འཛིན་ཨ་འཐས་ཀྱི་མདུད་པ། །རྣམ་འབྱེད་
ཤེས་རབ་ཀྱིས་བཤིགས་པས། །སྒྱུ་འཕྲུལ་རྡོ་རྗེ་ཡི་མངའ་བདག །དབང་སྒྱུར་ཆེན་པོ་ལ་གསོལ་
བ་འདེབས་སོ། །མཚན་མ་སྤྲོས་བྲལ་གྱི་སྒྲ་ཡིས། །མཐར་འཛིན་བླུན་སྒོམ་གྱི་སློབ་མ། །རྟག་ཆད་
གཡང་ས་འ
་ས་ལས་སྒྲོལ་བ། །ཐར་པའི་ལམ་མཁན་ལ་གསོལ་བ་འདེབས་སོ། །མཐའ་དག་རྣམ་ཀུན་
གྱི་མཆོག་ལྡན། ཕྱག་རྒྱ་ཆེན་པོ་རུ་རྫོགས་པས། །རབ་འབྱམས་ཆོས་སྐུ་ཡི་དཀྱིལ་འཁོར། །གཉུག་
མ་མངོན་གྱུར་ལ་གསོལ་བ་འདེབས་སོ། །དེ་ལྟར་མོས་གུས་ཀྱི་ཤུགས་ཆེན་པོས་མཆི་མ་འཁྲུག་
འཁྲུག་ཏུ་གསོལ་བ་བཏབ་པའི་མོས་གུས་ཀྱི་ཉམས་གཏད་མེད་དེ་ཉིད་དང་བླ་མའི་དགོངས་པ་རོ་
མཉམ་དུ་ལྷན་བཞག་སྟེ་མཚན་ནས་བསྐུལ་བ་ནི། ཨོཾ་ཨཱཿསུ་བཱ་ཙཱ་བདྷ་ཡེ་ན་མཿཧཱུྃ་སྭཱ་ཧཱ། ཞེས་ཅི་
ནུས་བཟླའོ། །
གསུམ་པ་ནི། རང་ཉིད་ཀྱི་ལུས་ལོངས་སྤྱོད་དགེ་ཚོགས་དང་བཅས་པས་གཙོས་ཡུལ་དང་
ཡུལ་ཅན་གྱིས་ཉེ་བར་བསྡུས་པའི་རང་རྒྱུད་དང་འདྲེལ་བའི་དངོས་སྣང་མཐའ་དག་བློས་འུབ་
ཀྱིས་བསྡུས་ཏེ། རྗེ་བཙུན་བླ་མ་ལ་ཕུལ་ནས་རྡོ་རྗེ་ཐེག་པའི་ལམ་གྱི་དངོས་གཞི་དབང་བསྐུར་
བར་གསོལ་བ་གདབ་པ་ནི། ཤྲཱི་གུ་རུ་བཛྲ་དྷཱ་རཱ་ཡ་མ་མ་སརྦ་ཀཱ་ཡ་ཝཱ་ཀ་ཙིཏྟ་བསྟུ་ཨུདྡྷེ་པ་ཎཾ་ཀ་
རོ་མི། འགྲོ་བའི་མགོན་པོ་ཐུགས་རྗེའི་མངའ་བདག་ཀྱེ། །བདག་སོགས་སྙིགས་མར་ལྟུང་བའི་འགྲོ་
བ་རྣམས། །བདེ་བར་གཤེགས་པའི་རིགས་མཆོག་རྒྱས་པ་ཡི། །སྐལ་པ་མཆོག་གི་ས་རུ་དབུགས་
641
པ བ ::

་ཆོས་ཀྱི་འབྱུང་གནས་ཀྱི་གསུང་འབུམ།』ཉ ཐོར་བུའི་སྐོར།
ཕྱུངས་ཤིག
།འཁོར་བར་གཏིང་ནས་ཞེན་པ་ལོག་པ་ཡིས། །གཡོ་སྒྱུ་ཁེ་གྲགས་རྙེད་པ་མི་འཚོལ་
ཞིང་། །སྐྱོ་ཤས་མོས་གུས་སྙིང་རྗེའི་ཤུགས་ལ་སོགས། །བུམ་དབང་བསྐུར་རུང་ཉིད་དུ་དེང་སྒྲུབས་
མཛོད། །སྣང་བ་བདེན་པར་འཛིན་པའི་འཐས་པ་ཞིག །སྟོང་དང་རྟེན་འབྱུང་ཟུང་འཇུག་ཚུལ་ལ་
བཟོད། །གསང་བའི་དམ་ཚིག་ལེན་ལ་མི་ཞུམ་པའི། །གསང་དབང་བསྐུར་རུང་ཉིད་དུ་དེང་སྒྲུབས་
མཛོད། །གསལ་སྣང་ཆེན་པོ་རབ་ཀྱི་མཐར་ཕྱིན་ནས། །རགས་པའི་རྩ་ཐིག་རླུང་གསུམ་གྲོལ་བ་
ནས། །ཕྲ་བ་རྣམ་གསུམ་རྡོ་རྗེའི་ཁམས་ཉིད་དུ། །སྦྱོར་ཕྱིར་ཤེས་རབ་དབྱིངས་ལས་སྦྲང་རྩི་མཆོག །
བཏུང་བར་སྤྲོ་བ་ཤེར་དབང་གནས་སྒྲུབས་མཛོད། །ལྷན་སྐྱེས་བདེ་བའི་དངུལ་ཆུས་བཟུང་བའི་
ལྕགས། །སེམས་ཀྱི་ཉེར་ལེན་ཕུང་ཁམས་མི་སྤྲོ་བར། །འོད་གསལ་གཉུག་མར་འཇུག་པ་རྩོམ་བྱེད་
པ། །བཞི་པའི་དབང་བསྐུར་གནས་སུ་དེང་སྒྲུབས་མཛོད། །རྡོ་རྗེ་ཅན་གྱིས་སངས་རྒྱས་ལ། །འགྲོ་
བ་སྐྱོབ་པའི་ཆེད་དུ་དབང་། །ཡོན་ཏན་འབྱུང་གནས་ཇི་ལྟར་བསྩལ། །དེ་ལྟར་བདག་ལ་སྩལ་དུ་
གསོལ། །ཞེས་གསོལ་བ་བཏབ་པས་བླ་མ་ཡབ་ཡུམ་སྙོམས་པར་ཞུགས་པའི་དགའ་བ་སྒྱུ་མ་ལྟ་
བུའི་སྒྲས་ཕྱོགས་བཅུར་བཞུགས་པའི་དེ་བཞིན་གཤེགས་པ་རྣམས་སྤྱན་དྲངས། ཡབ་ཀྱི་ཞལ་དུ་
ཞུགས་ནས་ཐུགས་ཀར་ཞུ་བའི་བྱང་ཆུབ་ཀྱི་སེམས་ཆུ་བོའི་རྒྱུན་ལྟ་བུ་བྱོན་ཡུམ་གྱི་མཁའ་ནས་
བརྒྱུད་རང་གི་སྤྱི་བོ་ནས་མར་ཞུགས་བདེ་ཆེན་གྱི་འཁོར་ལོ་ཁེངས་བུམ་པའི་དབང་ཐོབ། ལུས་
ཀྱི་སྒྲིབ་པ་དག་རྩ་དག་པ་སྐུ་རྡོ་རྗེ་མངོན་དུ་བྱས། ལོངས་སྤྱོད་ཀྱི་འཁོར་ལོ་ཁེངས་གསང་བའི་
དབང་ཐོབ་ངག་གི་སྒྲིབ་པ་དག་རླུང་དག་པ་གསུང་རྡོ་རྗེ་མངོན་དུ་བྱས། ཆོས་ཀྱི་འཁོར་ལོ་ཁེངས་
ཤེས་རབ་ཡེ་ཤེས་ཀྱི་དབང་ཐོབ་ཡིད་ཀྱི་སྒྲིབ་པ་དག ཐིག་ལེ་དག་པ་ཐུགས་རྡོ་རྗེ་མངོན་དུ་བྱས།
སྤྲུལ་པའི་འཁོར་ལོ་ཁེངས་དབང་བཞི་པ་ཐོབ། སྒོ་གསུམ་ཆ་སྙོམས་ཀྱི་སྒྲིབ་པ་དག ཀུན་གཞི་
དག་པ་ཡེ་ཤེས་རྡོ་རྗེ་མངོན་དུ་བྱས་ཏེ། རྩ་ཐམས་ཅད་དྷུ་ཏཱིའི་ཁམས་སུ་དག་རླུང་ཐམས་ཅད་འགྲོ་
འོང་དང་བྲལ་བའི་དབྱིངས་སུ་ཐིམ། ཐིག་ལེ་ཐམས་ཅད་འཕོ་འགྱུར་དང་བྲལ་བ་ལོངས་སྤྱོད་
རྫོགས་པའི་ངོ་བོར་སྨིན་པའི་གཉུག་མ་རྡོ་རྗེའི་འོད་གསལ་མངོན་དུ་གྱུར་པ་ལ། དཔལ་ལྡན་བླ་
མ་དགྱེས་པ་ཆེན་པོས་ཞལ་འཛུམ་པ་དང་ཆབ་ཅིག་པར་སྲིད་པའི་གདུང་བ་རྒྱས་པའི་སྟོབས། ཞི་
བའི་ཐིག་ལེས་བསིལ་བྱས་པས། །སྒྲུབ་བྲལ་ལྷན་སྐྱེས་བདེ་བའི་རོས། །རབ་ཏུ་ཚིམས་པ་ཨེ་མ་ཧོ།
642

བླ་མའི་རྣལ་འབྱོར་དང་ཡི་དམ་བསྒོམ་བཟླས།
ཞེས་ཆེད་དུ་བརྗོད་པའི་ཚུལ་གྱིས་དབུགས་ཕྱུང་ནས་རང་ཉིད་ལ་ཐིམ་པས་ནམ་མཁའ་དང་ནམ་
མཁའ་འདྲེས་པ་བཞིན་དུ་བླ་མའི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་གཉིས་
མེད་དུ་གྱུར། ཞེས་དེ་ཁོ་ན་ཉིད་ལ་རྒྱུན་ཅི་རིང་དུ་མཉམ་པར་བཞག མཐར་ལྷན་སྐྱེས་ཀྱི་རང་
བཞིན་དེ་ཉིད་ལྷ་སྐུ་སྒྱུ་མ་ལྟ་བུར་ཤར་བ་རྡོ་རྗེའི་དཀྱིལ་འཁོར་གྱི་འཁོར་ལོར་སྤྲུལ་ནས་ཁྱེར་སོ་
གསུམ་ལྡན་གྱི་སྤྱོད་ལམ་བསྐྱང་བར་བྱའོ། །དགེ་འདིས་སྐྱེ་དང་ཚེ་རབས་ཐམས་ཅད་དུ། །རྡོ་རྗེ་
ཐེག་པ་སྟོན་པའི་ཡོངས་འཛིན་ལ། །འབྲལ་མེད་བསྙེན་པའི་སྐལ་བཟང་ཐོབ་པ་དང་། །ཐོབ་ནས་
མཉེས་པ་གསུམ་གྱིས་མཉེས་བྱེད་ཤོག །རྒྱལ་བའི་རིགས་མཆོག་སད་པར་བྱེད་པའི་རྐྱེན། །ལུས་
པ་མེད་པར་ཚང་བའི་སྒྲུབ་པ་ལ། །ལེགས་པར་འདོམས་པའི་གདམས་ངག་ལ་བརྟེན་ཏེ། །འཁྲུལ་
མེད་ལམ་ལ་འཇུག་པ་བདེ་གྱུར་ཅིག །གློ་བུར་ལུས་སེམས་དྲི་མ་འཁྲུད་པ་ལ། །གཉུག་མའི་ལུས་
སེམས་ཡོངས་སུ་སྦྱངས་པའི་མཐུས། །འགྱུར་བ་མཐའ་དག་འགྱུར་མེད་གཅིག་བསྡམས་པས། །ཁ་
སྦྱོར་བདུན་ལྡན་མངོན་པར་སངས་རྒྱས་ཤོག །མདོར་ན་བདག་གི་བྱང་ཆུབ་སྤྱོད་པ་འདིས། །སྲིད་
པ་རྒྱ་མཚོ་ཡོངས་སུ་སྐེམ་བྱས་ཏེ། །ཐར་པ་མཆོག་གི་སྣང་བ་འཕེལ་བ་ལ། །ཡོན་ཏན་ཡོངས་སུ་
རྫོགས་པའི་དཔལ་གྱུར་ཅིག །དེ་ལྟར་སྨོན་ལམ་གདབ་པའང་ནན་ཏན་དུ་བྱའོ། །ཞེས་པ་འདི་
ཟུར་མང་ནས་ཨ་སེང་དགེ་སློང་ཆོས་གྲགས་ཀྱིས། དཔལ་ལྡན་བླ་མ་རིག་འཛིན་གསུང་རབ་རྒྱ་
མཚོ་གཞན་དོན་ལ་དགོངས་པ་གཏད་ནས་ཡུན་མི་རིང་བའི་དུས་སུ་གསོལ་བ་གདབ་ཅིང་དབང་
བླང་བའི་ཚུལ་ཞིག་སྦྱོར་ཞེས་བསྐུལ་བ་བཞིན་དེ་ཉིད་དང་གཞན་ལའང་སྦྱར་ཆོག་པའི་ཁུངས་
སུ་བྱས་ཏེ་སློང་མོ་བ་བསྟན་པའི་ཉིན་བྱེད་ཀྱིས་བྱུང་རྒྱལ་དུ་སྨྲས་པའོ། །
༄༅། །ན་མཿཤྲཱི་གུ་ར་བེ་ཙཱ་ཡུརྡེ་བ་ཏཱ་ཡེ། འདིར་འཆི་མེད་མགོན་པོ་ཚེ་དཔག་ཏུ་མེད་པའི་
སྒོ་ནས་འཆི་མེད་ཀྱི་དངོས་གྲུབ་བསྒྲུབ་པར་འདོད་པས། གྲུབ་པའི་རྒྱལ་མོས་རས་ཆུང་པ་ལ་
གནང་བར་གྲགས་པའི་སྒྲུབ་ཐབས་ཀྱི་རིམ་པ་མང་ཞིག་ཡོད་ནའང་། ལུགས་དེ་དག་ལས་འཕྲོས་
ཤིང་ཏི་ཕུ་པས་རོང་སྟོང་ཆེན་པོ་བྱིན་གྱིས་བརླབས་པས་ཉེ་བརྒྱུད་དུའང་གྱུར་པ། ཚེ་སྒྲུབ་ཞག་
བདུན་མར་གྲགས་པ་འདི་ཉིད་ཚེགས་ཆུང་ཤིང་བྱ་སླ་བ། རྟགས་མཚན་གསལ་བ་ཡིན་པས་དེ་
ཉིད་ལ་འཇུག་པའི་དབང་དུ་བྱས་ན། ཟླ་བ་གང་ཡང་རུང་བའི་ཡར་ཚེས་གཟའ་སྐར་བཟང་བ་
643

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།ཉ ཐོར་བུའི་སྐོར།
ལ་ཐོ་རངས་ནས་སྒྲུབ་པ་ལ་འཇུག་ཅིང་། ཐོ་རངས་ནས་ཉི་མ་ཤར་དྲོས་བར་ཐུན་གཅིག དེ་ནས་
ཉིན་གུང་བར་ཐུན་གཅིག་ཏེ་ཐུན་གཉིས་བྱེད། ཕྱི་དྲོ་དང་སྲོད་ཐུན་གཉིས་ལ། ལོག་ཏྲི་དང་
སེང་གདོང་མ་སོགས་ཀྱི་སྲུང་བ་དང་ཟློག་པ་གང་ཤེས་ལ་ཅི་ནུས་སུ་འབད།
ནས་མ་གྲོལ་གྱི་བར་དུ་སྒོག་བཙོང་ཤ་ཆང་ལ་སོགས་པ་དང་གཏན་ནས་མ་འདྲེས་པའི་བཟའ་
སྒྲུབ་པ་ལ་ཞུགས་
བ་དཀར་གསུམ་སོགས་ཀྱི་གུང་ཚིག་མ་ཡོལ་བ་བྱེད། སྟན་སྤྲུགས་པ་དང་། ཕྱགས་དར་ཀ་ཆ་
ཁྱེར་ལེན་སོགས་སྤང་། བཟླས་པ་ལ་འཇུག་ཀ་སོགས་སྐབས་ཐམས་ཅད་དུ་ཁྲུས་དང་གཙང་སྦྲ་
ལ་འབད། སྔས་ནུབ་ཕྱོགས་སུ་བྱས་པའི་སྟན་བཤམ། ཉིན་དང་པོའི་ཐོ་རེངས་བདག་བསྐྱེད་དང་
གྱེར་ཚིག་སོགས་ཇི་ལྟར་འོས་པའི་སྒོ་ནས་དཀར་བགེགས་ཀྱི་གཏོར་མ་བཏང་ཞིང་། མཚམས་
གཅོད་དྲག་ཏུ་བྱ། དེ་ནས་སྔ་ཐུན་ཐམས་ཅད་ཀྱི་ཉམས་ལེན་མཚུངས་པར། བདེ་བའི་སྟན་ལ་
དར་སྣབས་སོགས་བསལ་ཞིང་སྐྱིལ་ཀྲུང་དང་བཅས་ལུས་བསྲང་བས་འཁོད་ལ། སངས་རྒྱས་
ཆོས་དང་ཚོགས་ཀྱི་མཆོག་རྣམས་ལ། སོགས་ཀྱིས་སྐྱབས་འགྲོ་སེམས་བསྐྱེད་ལན་གསུམ་དང་།
སེམས་ཅན་ཐམས་ཅད་སོགས་ཚད་མེད་བཞི་བསྒོམ་པ་སྔོན་དུ་སོང་ནས། རང་གི་མདུན་གྱི་ནམ་
མཁར་པདྨ་དམར་པོ་འདབ་མ་སྟོང་དང་ལྡན་པའི་ལྟེ་བར་ཟླ་བའི་དཀྱིལ་འཁོར་ཉ་གང་བའི་སྟེང་
དུ། བཅོམ་ལྡན་འདས་མགོན་པོ་ཚེ་དང་ཡེ་ཤེས་དཔག་ཏུ་མེད་པ་སྐུ་མདོག་པདྨ་རཱ་ག་ལྟར་དམར་
ཞིང་གསལ་ལ་དངས་བ། ལོ་བཅུ་དྲུག་ལོན་པའི་ན་ཚོད་ཅན་འཛུམ་ཞིང་ཞི་བ་ཡིད་དུ་འོང་བ།
ཞལ་གཅིག་ཕྱག་གཉིས་ཐུགས་ཀར་ཐལ་མོ་སྦྱར་བའི་བར་དུ་བཻ་ཌཱུརྱའི་ལྷུང་བཟེད་བདུད་རྩིས་
གང་བ་བསྣམས་པ། ཞབས་གཉིས་མཉམ་པའི་སྟབས་ཀྱིས་བཞེངས་པ་དབུ་སྐྲ་བུང་བ་ལྟར་གནག་
པའི་རལ་པ་ཕྱེད་ཐོར་ཅོག་གི་ཚུལ་དུ་སྤྱི་བོར་བཅིངས་ཤིང་། ལྷག་མ་ལན་བུ་གཅིག་ཏུ་གྱུར་པ་
ཞབས་ཀྱི་རྟིང་བའི་བར་དུ་སླེབ་པ། དར་སྣ་ཚོགས་ཀྱི་ཤམ་ཐབས་དང་། དར་དམར་པོའི་སྟོད་
གཡོགས་དང་ལྷབ་ལྷུབ་ཀྱིས་བརྒྱན་པ། རྩ་བརྒྱུད་ཀྱི་བླ་མ་སངས་རྒྱས་བྱང་ཆུབ་སེམས་དཔའི་
ཚོགས་དཔག་ཏུ་མེད་པས་བསྐོར་བ་མངོན་སུམ་ལྟ་བུར་བཞུགས་པར་གྱུར། ཞེས་རྩེ་གཅིག་ཏུ་
བསྒོམས་ལ། ཨོཾ་སརྦ་ཏ་ཐཱ་ག་ཏ་ཨཱརྱ་ཨ་པ་རི་མི་ཏ་ཨཱ་ཡུར་ཛྙཱ་ན་ས་པ་རི་ཝཱ་ར་ཞེས་ཀུན་གྱི་མགོར་
སྦྱར་བའི། ཨགྷཾ། པུཏྲཾ། དྷཱུ་པཾ། ཨཱ་ལོ་ཀཾ གནྠཾ། ནཻ་བི་དྱ། ཤབྡ་ཞེས་དང་། སོ་སོའི་མཐར་པྲ་ཏཱིཙྪ་སྭཱ་
644

བླ་མའི་རྣལ་འབྱོར་དང་ཡི་དམ་བསྒོམ་བཟླས།
ཧཱ་ཞེས་སྦྱར་བས་མཆོད། འཇིག་རྟེན་འདྲེན་པའི་གཙོ་བོ་ཚེ་དཔག་མེད། །སོགས་བློ་ཀ་གཅིག་
གིས་བསྟོད། དེ་ནས་མདུན་གྱི་བཅོམ་ལྡན་འདས་ལ་མོས་གུས་དྲག་པོ་དང་བཅས་པས། ཨོྃཨོཾ་བཛྲ་
ཨཱ་ཡུ་ཥེ། ས་ར་ཧ། ཀ་ར་རེ། ཤ་ར་རེ་ཧཱུཾ་ཕཊ། ཅེས་ལན་གསུམ་བརྗོད་པས་གསོལ་བ་འདེབས། དེ་
ནས་རང་གི་སྣ་བུག་གཉིས་ཀ་ནས་སྡིག་སྒྲིབ་དང་ཚེའི་བར་ཆད་ཐོན་པར་བསམས་ལ་རླུང་རོ་
ལན་གསུམ་བསལ། དེ་རྗེས་རང་གི་སྣ་བུག་གཡོན་ནས་རླ